A priori

Ła locusion latina a priori, tradota literalmènte, ła gà el signifegà de da ciò che vien prima, e te ła poi catare pà ła prima olta inte ła łéngua latina inte i comentadori de Aristotele.

El raxonamento a priori el taca da un dato stabiłio e riva, co el metodo dedutivo, ałe estreme concluxion. Eso, donca, xe indipendente dall'esperiensa, dal dato enpirico.

Un exenpio de a priori ło catemo inte ła Critica de ła raxon pura de Kant a propoxito del spasio e del tenpo. Spasio e tenpo, secondo Kant, 
 i xe quadri mentałi a priori, "forme" pure che łe susiste prima de ogni esperiensa, entro cui conetemo i dati fenomenisi, "funsioni", modi de funsionamento de ła nostra mente,
 i xe trascendentałi, cioè i aquista senso e signifegà soło se riferìi all'esperiensa ma nò i apartien all'esperiensa,
 e quindi necesari, cioè anca se vołessi nò poodaria farne de manco inte ła conoscensa enpirica,
 e universałi, cioè apartien a tuti i omani dotài de raxon.

Sti cuà i gà na natura imediata, cioè nò i subise ła mediasion de łe categorie, e nò discorsiva in quanto nò consepemo ło spazio dai vari spasi, ma intuiemo i vari spasi cofà un unico spasio (dimostrasion metafìxica dell'apriorità del spasio e del tenpo).

Come inte el caxo de spasio e tenpo, tanto de frecuente ste conoscense łe xe nesesarie pà ła conoscensa tramide i nostri sensi: sensa i conceti de spasio e tenpo nò podarissimo conossare ła realtà atorno. Ste conoscense łe xe i strumenti che i ne parmete de 'rivare ałe altre certese, che łe xe asunte tramide un prosedimento a posteriori.

Altri a priori kantiani i xe łe categorie inte ła anałitica trascendentałe e łe idee inte ła diałetica trascendentałe.

Inte ła fiłoxofia moderna co Konrad Lorenz, grasie ałe so riserche etołogiche, l'a-priori el xe divegnùo sinonimo de inato inte l'individuo, de categorie mentałi che a-posteriori i deriva fiłoxeneticamente dall'interasion evołutiva de ła specie co l'anbiente:
«... calcossa che sta a i elementi de ła realtà extrasogetiva cofà ło xocoło d'un caval sta ała stepa o ła pina d'un pese al'aqua.» (K. Lorenz, L'altra facia del specio, Adelphi). 
In sostansa el termine "a priori" sta a esprimare calcossa che avien co che scuminsia elprocesso conoscitivo (Kant) overo prima dell'esperiensa.

 Varda anca 
 A posteriori

 Note 

Categoria:Fraxi latine